AIŠKINAMASIS RAŠTAS

 Dėl būsto, esančio Molėtų r. sav., Molėtų m., Liepų g. 17-19, pardavimo

 **1. Parengto tarybos sprendimo projekto tikslai ir uždaviniai**

Nuomininko J. Ž. 4 asmenų šeima nuo 2002 m. gegužės 2 d. nuomojo 72,75 kv. m ploto savivaldybės būstą, esantį Molėtų r. sav., Molėtų m., Liepų g. 17-19 (toliau – būstas). 2002 m. gegužės 2 d. sudaryta savivaldybės gyvenamųjų patalpų nuomos sutartis Nr. 29. 2020 m. birželio 29 d. nuomininkas J. Ž. raštu kreipėsi į Molėtų rajono savivaldybės administraciją dėl būsto pirkimo. UAB „STIVVF“ nuomojamą būstą su rūsiu įvertino 41100 Eur. Išlaidas už turto vertinimą (157,30 Eur) nuomininkas sumokėjo. 2020 m. rugsėjo 15 d. raštu L. Ž. kreipėsi į Savivaldybės administraciją dėl šeimos investicijų į nuomojamą būstą įvertinimo.

Molėtų rajono savivaldybės administracijos direktoriaus 2019 m. vasario 12 d. įsakymu Nr. B6-134 „Dėl darbo grupės sudarymo“ sudaryta darbo grupė parduodamų savivaldybės būstų nuomininkų investicijoms įvertinti 2020 m. spalio 1 d. apžiūrėjo būstą ir nuomininkų investicijas į būstą įvertino 6847,21 Eur. 2002 m. nuomininkai buvo apgyvendinti blogos būklės būste. Jie keitė buto grindis, atliko lubų ir sienų apdailos darbus, tvarkė tualeto ir vidaus nuotekų vamzdynus. Būstas yra mūriniame renovuotame pastate. Įvertinusi nuomininkų investicijas, Savivaldybės administracija siūlo parduoti būstą už 34410,09 Eur, iš jų 157,30 už turto vertinimą.

Parengto sprendimo projekto tikslas – parduoti Savivaldybei nuosavybės teise priklausantį būstą, nuomininkams J. Ž. ir L. Ž. už 34410,09 Eur.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas;

 Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės – Savivaldybės administracija, pardavusi šį būstą, turės galimybę nupirkti socialinį būstą ir išnuomoti jį laukiantiems asmenims pagal sąrašus.

 **4. Priemonės sprendimui įgyvendinti**

Priimti teigiamą sprendimą

 **5. Lėšų poreikis ir jų šaltiniai prireikus skaičiavimai ir išlaidų sąmatos**

Nėra poreikio.

 **6.Vykdytojai, įvykdymo terminai**

Molėtų rajono savivaldybės administracija.